CELEX: 32014R0190
Language: da
Date: 2014-02-24 00:00:00
Title: Rådets gennemførelsesforordning (EU) nr. 190/2014 af 24. februar 2014 om ændring af gennemførelsesforordning (EU) nr. 461/2013 om indførelse af en endelig udligningstold på importen af visse typer polyethylenterephthalat (PET) med oprindelse i Indien efter en udløbsundersøgelse i henhold til artikel 18 i forordning (EF) nr. 597/2009

28.2.2014   
            
            
               DA
            
            
               Den Europæiske Unions Tidende
            
            
               L 59/5
            
         
      RÅDETS GENNEMFØRELSESFORORDNING (EU) Nr. 190/2014
   af 24. februar 2014
   om ændring af gennemførelsesforordning (EU) nr. 461/2013 om indførelse af en endelig udligningstold på importen af visse typer polyethylenterephthalat (PET) med oprindelse i Indien efter en udløbsundersøgelse i henhold til artikel 18 i forordning (EF) nr. 597/2009
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 597/2009 af 11. juni 2009 om beskyttelse mod subsidieret indførsel fra lande, der ikke er medlemmer af Det Europæiske Fællesskab (1) (»grundforordningen«), særlig artikel 13,
   under henvisning til forslag fra Europa-Kommissionen efter høring af det rådgivende udvalg, og
   ud fra følgende betragtninger:
   A.   TIDLIGERE PROCEDURE
   
   
               (1)
            
            
               Rådet indførte udligningsforanstaltninger over for importen af polyethylenterephthalat (»PET«) med oprindelse i Indien ved forordning (EF) nr. 2603/2000 (2). Efter en udløbsundersøgelse er disse foranstaltninger senest blevet opretholdt ved Rådets gennemførelsesforordning (EU) nr. 461/2013 (3).
            
         
               (2)
            
            
               Rådet indførte antidumpingforanstaltninger over for importen af »PET« med oprindelse i Indien ved forordning (EF) nr. 2604/2000 (4). Efter en udløbsundersøgelse er disse foranstaltninger senest blevet opretholdt ved Rådets forordning (EF) nr. 192/2007 (5). Den 24. februar 2012 indledte Kommissionen endnu en udløbsundersøgelse. Ved gennemførelsesafgørelse 2013/226/EU (6) afviste Rådet Kommissionens forslag til Rådets gennemførelsesforordning om opretholdelse af antidumpingtolden på importen af PET med oprindelse i bl.a. Indien, og dermed udløb antidumpingforanstaltningerne.
            
         
               (3)
            
            
               I 2000 godtog Kommissionen ved afgørelse 2000/745/EF (7) pristilsagn, der var afgivet i forbindelse med både antidumping- og antisubsidieprocedurerne, fra bl.a. de indiske virksomheder Pearl Engineering Polymers Limited (»Pearl«) og Reliance Industries Limited (»Reliance«). Ved afgørelse 2005/697/EF (8) godtog Kommissionen i 2005 et tilsagn fra den indiske virksomhed South Asean Petrochem Limited, der som følge af en fusion ændrede sit navn til Dhunseri Petrochem & Tea Limited (»Dhunseri«) (9).
            
         B.   TILBAGETRÆKNING AF TILSAGN OG ÆNDRING AF GENNEMFØRELSESFORORDNING (EU) Nr. 461/2013
   
   
               (4)
            
            
               Ved gennemførelsesafgørelse 2014/109/EU (10) trak Kommissionen sin godtagelse af de tilsagn, som de tre indiske virksomheder, Dhunseri, Reliance og Pearl havde afgivet, tilbage. Artikel 1, stk. 4, og artikel 2 i gennemførelsesforordning (EU) nr. 461/2013 og bilaget til forordningen bør derfor ophæves. Som følge heraf bør den endelige udligningstold indført ved artikel 1, stk. 2, i gennemførelsesforordning (EU) nr. 461/2013 finde anvendelse på importen af PET fremstillet af virksomhederne Dhunseri, Reliance og Pearl (Taric-tillægskode A585 for Dhunseri, Taric-tillægskode A181 for Reliance og Taric-tillægskode A182 for Pearl) —
            
         VEDTAGET DENNE FORORDNING:
   Artikel 1
   1.   Artikel 1, stk. 4, og artikel 2 i gennemførelsesforordning (EU) nr. 461/2013 og bilaget til forordningen ophæves.
   2.   Artikel 1, stk. 5, i gennemførelsesforordning (EU) nr. 461/2013 omnummereres til artikel 1, stk. 4.
   3.   Artikel 3 i gennemførelsesforordning (EU) nr. 461/2013 omnummereres til artikel 2.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 24. februar 2014.
      
         
            På Rådets vegne
         
         K. ARVANITOPOULOS
         
         
            Formand
         
      
   
   
      (1)  EUT L 188 af 18.7.2009, s. 93.
   
      (2)  Rådets forordning (EF) nr. 2603/2000 af 27. november 2000 om indførelse af en endelig udligningstold på visse typer polyethylenterephthalat med oprindelse i Indien, Malaysia og Thailand og om endelig opkrævning af den midlertidige told samt om afslutning af antisubsidieproceduren vedrørende import af visse typer polyethylenterephthalat med oprindelse i Indonesien, Republikken Korea og Taiwan (EFT L 301 af 30.11.2000, s. 1).
   
      (3)  Rådets gennemførelsesforordning (EU) nr. 461/2013 af 21. maj 2013 om indførelse af en endelig udligningstold på importen af visse typer polyethylenterephthalat (PET) med oprindelse i Indien efter en udløbsundersøgelse i henhold til artikel 18 i forordning (EF) nr. 597/2009 (EUT L 137 af 23.5.2013, s. 1).
   
      (4)  Rådets forordning (EF) nr. 2604/2000 af 27. november 2000 om indførelse af en endelig antidumpingtold på visse typer polyethylenterephthalat med oprindelse i Indien, Indonesien, Malaysia, Republikken Korea, Taiwan og Thailand og om endelig opkrævning af den midlertidige told (EFT L 301 af 30.11.2000, s. 21).
   
      (5)  Rådets forordning (EF) nr. 192/2007 af 22. februar 2007 om indførelse af en endelig antidumpingtold på import af visse typer polyethylenterephthalat med oprindelse i Indien, Indonesien, Malaysia, Republikken Korea, Thailand og Taiwan efter en udløbsundersøgelse og en delvis interimsundersøgelse i henhold til artikel 11, stk. 2, og artikel 11, stk. 3, i forordning (EF) nr. 384/96 (EUT L 59 af 27.2.2007, s. 1).
   
      (6)  Rådets gennemførelsesafgørelse 2013/226/EU af 21. maj 2013 som forkaster forslag til Rådets gennemførelsesforordning om indførelse af en endelig antidumpingtold på importen af visse typer polyethylenterephthalat med oprindelse i Indien, Taiwan og Thailand efter en udløbsundersøgelse i henhold til artikel 11, stk. 2, i forordning (EF) nr. 1225/2009, og om afslutning af udløbsundersøgelsen vedrørende importen af visse typer polyethylenterephthalat med oprindelse i Indonesien og Malaysia, for så vidt som at forslaget indfører en endelig antidumpingtold på importen af visse typer polyethylenterephthalat med oprindelse i Indien, Taiwan og Thailand (EUT L 136 af 23.5.2013, s. 12).
   
      (7)  Kommissionens afgørelse 2000/745/EF af 29. november 2000 om godtagelse af tilsagn afgivet i forbindelse med antidumping- og antisubsidieproceduren vedrørende importen af polyethylenterephthalat (PET) med oprindelse i Indien, Indonesien, Malaysia, Republikken Korea, Taiwan og Thailand (EFT L 301 af 30.11.2000, s. 88).
   
      (8)  Kommissionens afgørelse 2005/697/EF af 12. september 2005 om ændring af afgørelse 2000/745/EF om godtagelse af tilsagn i forbindelse med antidumping- og antisubsidieprocedurerne vedrørende importen af polyethylenterephthalat (PET) med oprindelse i bl.a. Indien (EUT L 266 af 11.10.2005, s. 62).
   
      (9)  Meddelelse om de gældende udligningsforanstaltninger for så vidt angår importen til Unionen af visse typer polyethylenterephthalat med oprindelse i bl.a. Indien: ændring af navnet på en virksomhed, der er omfattet af individuel udligningstold (EUT C 335 af 11.12.2010, s. 7).
   
      (10)  Kommissionens gennemførelsesafgørelse 2014/109/EU af 4. februar 2014 om ophævelse af afgørelse 2000/745/EF om godtagelse af tilsagn i forbindelse med antidumping- og antisubsidieprocedurerne vedrørende importen af visse typer polyethylenterephthalat (PET) med oprindelse i bl.a. Indien (Se side 35 i denne EUT).